《送裴仲谟》
宋代·秦观

君才出於德，妙高如匠石。
但见广厦成，不见斧斤迹。
厚为诸兄奉，自奉颇云啬。
三先阳亢宗，薄俗有惭色。
汝南古佳郡，月旦评一易。
尔来似扬州，不办龙蜥蜴。
短簿髯参军，喜怒移顷刻。
正平竟获免，实我文举力。
念公当乖隔，忧思如纺绩。
耻为儿女仁，到此泪横臆。
熙朝大烹饪，贤者不家食。
朝为郡县吏，暮作台省客。
矧闻诸法从，久欲荐言责。
去去勿重陈，九万自此击。

作者简介：秦观（1049-1100）字太虚，又字少游，别号邗沟居士，世称淮海先生。汉族，北宋高邮（今江苏）人，官至太学博士，国史馆编修。秦观一 生坎坷，所写诗词，高古沉重，寄托身世，感人至深。秦观生前行踪所至之处，多有遗迹。如浙江杭州的秦少游祠，丽水的秦少游塑像、淮海先生祠、莺花亭；青田的秦学士祠；湖南郴州三绝碑；广西横县的海棠亭、醉乡亭、淮海堂、淮海书院等。秦观墓在无锡惠山之北粲山上，墓碑上书“秦龙图墓”几个大字。有秦家村、秦家大院以及省级文物保护单位古文游台。